บิ๊กป้อม บอก ยังไม่ได้ข่าว หักหัวคิวเงินชดเชย 5 พัน ขอ จนท.ตรวจสอบก่อน
พล.อ.ประวิตร วงษ์สุวรรณ รองนายกฯ ยัน ไม่ได้ข่าว หักหัวคิวเงิน 5 พัน ขอ จนท.ตรวจสอบก่อน เผย ถาม ปชช.ดู หลังประกาศ พ.ร.ก.รับได้หรือไม่ ยัน ตัวเองสุขภาพดี แข็งแรง ทำงานปกติวอน ปชช.ให้ความร่วมมือ อย่าเผาป่าวันที่ 27 มี.ค. พล.อ.ประวิตร วงษ์สุวรรณ รองนายกรัฐมนตรีและรมว.กลาโหม กล่าวถึงกรณีที่หลายฝ่ายมีความเป็นห่วงเรื่องเงินชดเชยรายได้ 5000 บาท ที่ให้กับผู้ได้รับผลกระทบจากเชื้อไวรัสโควิด-19 ทำให้ประชาชนที่รอไม่ไหวไปกู้เงินจากนายทุนก่อนแล้วถูกหักหัวคิวพอได้เงินชดเชยแล้วต้องจ่ายงานทุนเต็มจำนวนว่า ไม่มี ยังไม่ได้ข่าวเลย แต่หากมีปัญหาก็ต้องแก้ไขที่เจ้าหน้าที่เดี๋ยวขอดูก่อนเมื่อถามว่า มีการประเมินสถานการณ์หลังประกาศ พ.ร.ก.การบริหารราชการในสถานการณ์ฉุกเฉิน ประชาชนยังพอรับได้หรือไม่ พล.อ.ประวิตร กล่าวว่า ก็ต้องถามประชาชนดู ตอนนี้อยู่ในขั้นการขอร้องให้ปฏิบัติตาม ยังไม่ได้เป็นการบังคับ ซึ่งเสียงตอบรับก็ดี เมื่อถามว่า กรณีที่ต้องปิดโรงพยาบาลบันนังสตา จ.ยะลา เนื่องจากแพทย์ติดเชื้อโควิด-19 พล.อ.ประวิตร ว่า ทางศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. จะได้ดูแล ถามตน ตนไม่รู้หรอก เมื่อถามว่า มีหลายคนเป็นห่วงเรื่องสุขภาพ ที่อายุเกิน 70 ปี เข้าข่ายคำแนะนำให้ทำงานอยู่กับบ้าน ขณะนี้ดูแลตัวเองอย่างไร พล.อ.ประวิตร กล่าวว่า ก็ไม่เป็นอะไรหนิ ก็ทำงานปกติ ไม่มีอะไร สุขภาพก็ดีอยู่ แข็งแรงพล.อ.ประวิตร ยังกล่าวถึงสถานการณ์ไฟป่าในพื้นที่ ต.บ้านปง อ.หางดง จ.เชียงใหม่ ว่า เจ้าหน้าที่กำลังดำเนินการ ซึ่งเรื่องเผาป่าถือว่ายากลำบากเหลือเกิน ประชาชนไม่ค่อยเข้าใจ ว่าในช่วงฤดูแล้งแล้วไฟไหม้จำนวนมากอย่างนี้ก่อให้เกิดฝุ่นละออง PM 2.5 มากขึ้น อยากขอความร่วมมือจากประชาชน ได้ช่วยกันดูแลในเรื่องนี้ให้มาก เพราะทำให้สุขภาพเสียหาย ขอฝากสื่อนำเสนอให้ประชาชนเข้าใจและร่วมมือกับเจ้าหน้าที่ เพราะการเผาป่าถือเป็นปัญหาสำคัญทำให้เกิดความเสียหายกับบ้านเมืองและประชาชนด้วย
พล.อ.ประวิตร วงษ์สุวรรณ รองนายกฯ ยัน ไม่ได้ข่าว หักหัวคิวเงิน 5 พัน ขอจนท.ตรวจสอบก่อน เผย ถามปชช.ดู หลังประกาศ พ.ร.ก.รับได้หรือไม่ ยัน ตัวเองสุขภาพดี แข็งแรง ทำงานปกติ วอน ปชช.ให้ความร่วมมือ
โควิด-19,ไวรัสโคโรนา,COVID-19,หักหัวคิวเงิน 5 พัน,ประวิตร วงษ์สุวรรณ,พ.ร.ก.ฉุกเฉิน,อย่าเผาป่า,ข่าวทั่วไป